cyanic-selkie/wikianc huggingface dataset:
Wilhelm von Tegetthoff
Karriere
Den andre italienske frigjøringskrig viste at Østerrike ikke kunne utfordret den franske flåten om kontrollen over Adriaterhavet. Da freden kom, fulgte Tegetthoff Fredinand Maximilian på en reise vinteren 1859/60 til Brasil for å besøke den brasilianske keiser Pedro II. 27. april 1860 ble han forfremmet til Fregattenkapitän (tilsvarende kommandørkaptein) og Linienschiffskapitän (tilsvarende kommandør) 23. november 1861, og året etter sjef for skvadronen i Levanten. Mens han satt i denne stillingen overvåket han det greske militærkuppet som avsatte Otto I, og de antivestlige opprørene i Syria.
Andre slesvigske krig
Under Andre slesvigske krig ble Tegetthoff som Kommodore (tilsvarende flaggkommandør) i februar 1864 gitt kommandoen over en liten østerriksk eskadron som seilte til Nordsjøen for å støtte den svake prøyssiske marinen mot det sterkere og overlegne danske flåten som blokkerte de nordtyske havnene.
Han møtte en danske eskadron under ledelse av Edouard Suenson i sjøslag ved Helgoland, hvor Tegetthoffs flaggskip, fregatten «Schwartzenberg», med 498 mann, ble satt i brann i en kanonade på kloss hold med de danske fregattene «Niels Juel» med 422 mann, og «Jylland» med 327 mann. Selv om dette slaget ble et taktisk nederlag for Tegetthoff, nådde han allikevel hovedmålet, siden den danske sjømilitære styrken like etterpå ble kalt tilbake til København og blokaden av havnene ved Elben og Weser ble hevet. Tegetthoffs telegrafiske rapport ble besvart av keiser Frans Josef I med en meldiing 12. mai for han ble utnevnt til kontreadmiral og tildelt han Jernkroneordenen.
Den tredje italienske frigjøringskrig
Tegetthoff ble utnevnt til sjef for den østerrikske flåten 9. mai 1866, rett før krigen mot Italia brøt ut. Selv om den italienske flåten var større og sterkere, besluttet Tegetthoff å utfordre denne etter et vellykket tokt mot den italienske basen i Ancona 27. juni 1866. For å prøve å oppnå en motvekt mot den italienske hærens nederlag mot østerrikerne i landkrigen,satset den italienske marinen på seier i et sjøslag møt Østerrike ved å sende en stor styrke mot den østerrikske flåtebasen på øya Lissa på kysten av Dalmatia. I slaget i havet utenfor basen 20. juli møtte Tegetthoff de italienske fartøyene tidlig om morgenen, og seilte rett mot flåtens sentrum for å få størst mulig utnyttelse av egen ildkraft. Røyken fra de italienske fartøyene gjorde at sikten ble svak, og de østerrikske fartøyene traff ikke sine italienske motstandere. Da de østerrikske fartøyene snudde, lyktes det Tegetthoff å sette to italienske fartøyer i brann og skadet flere andre.
Etter krigene
Han etterfulgte viseadmiral Ludwig von Fautz som Marinekommandant, som ledende administrative offiser. I mars 1868 tok han også posten som Chef der Marinesektion (leder av marineavdelingen) i Krigsministeriet i det nye dobbelmonarkiet. Til tross for omfattende motstand fra generalstaben, og maktet å gjennomføre en omfattende reform av marinen, og disse reformene besto fram til dobbeltmonarkiets fall i 1918.
1. april 1868 ble Tegetthoff utnevnt til Geheimeråd og medlem av overhuset Herrenhaus. Tegetthoff døde plutselig av lungebetennelse 7. april 1871 i Wien da han var 43 år. han er gravlagt på St. Leonhard-gravlunden i Graz.
Oppkallinger
Det har blitt reist minnesmerker over Tegetthoff Marburg, Wien og Pola. Minnesmerket i Wien står i Praterstern, det travleste trafikknutepunktet i byen, og er en 11 meter høy søyle, utført av Carl von Hasenauer, med en 3 meter høy bronsestatue av Tegetthoff på toppen, utført av Carl Kundmann og reist i 1886. Minnesmerket i Pola, også utført av Kundmann, ble reist i 1877 og består av en bronsestatue av Tegetthoff, flankert av mytologiske figurer i bronse. Pola, sammen med hele Istria ble en del av Italia som følge av Saint-Germain-traktaten i 1919, og i 1935 ble minnesmerket flyttet til Graz i Østerrike.
Tegetthoff var avbildet på et østerrikske frimerke i 1935, og på en 20 euro-mynt fra 2004.
Polarskuta SMS «Tegetthoff» ble første gang brukt i årene 1872–74 under den østerriksk-ungarske ekspedisjonen ledet Julius von Payer og Karl Weyprecht da de oppdaget Frans Josefs land i 1873. Ekspedisjonens første oppdagelse ble gitt navnet Kapp Tegetthoff.
Miro Zalar
Kazimir «Miro» Zalar (født 24. mars 1957) er en svensk tidligere friidrettsutøver som spesialiserte seg i stavsprang.
Han representerte landet sitt under Sommer-OL 1984 i Los Angeles, der han ble utslått i kvalifiseringen i stavsprang.
Josleidy Ribalta
Josleidy Ribalta Alfonso (født 2. mai 1990) er en cubansk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Rolf Yngvar Berg
Rolf Yngvar Berg (født 2. desember 1925 i Oslo, død 25. august 2018 ) var professor i systematisk botanikk og plantegeografi ved Universitetet i Oslo fra 1965 til 1994. I perioder var han også bestyrer av Botanisk museum og Botanisk hage.
Solskinsdalen
Solskinsdalen er en dansk stumfilmkomedie fra 1925 regissert av Emanuel Gregers, som også skrev manuset. I de viktigste rollene ser vi Philip Bech, Peter Malberg og Karen Winther.
Utendørsscenene ble spilt inn i Gudbrandsdalen. Jernbanestasjonen i filmen er Sjoa stasjon.
Handling
Den aldrende naturforskeren, professor Karker, er på utflukt i Solskinsdalen. Ifølge mellomtitlene ligger den «langt oppe mot nord, hvor det ennå er forskjell på vinter og sommer, hvor fossen støyer nedover fjellet og tilfører elven nytt liv etter vintersøvnen.» Ved en seter treffer Karker på de to bondeungdommene Kari og hennes bror Kavli. Kari fører professoren til moren, Aase, som bor på gården Højnæs. Når han tenker på de to barna hennes, som arbeider på gården, lar han tanken falle på sin datter og sønn. De lever bekymringsløst som døgenikter. Kanskje et opphold i Solskinsdalen vil gjøre folk av dem?
Karker reiser hjem neste morgen. Noen dager etter sender han «utyskene» (som han kaller dem) med aftentoget til Solskinsdalen. Professoren ble ikke med dem. Han har forespeilet Synnøve og Thor at de vil bli mottatt på perrongen av portieren på dalens fornemme turisthotell. De blir tatt imot av Kavli, som de tror er portieren, men Thor reagerer på at han ikke har på seg uniform. Synnøve og Thor blir bestyrtet når de oppdager at de skal bli fraktet med hest og kjerre. Thor tror at Højnæs er hotellet og at Aase er direktøren. Om natten blir de skremt av små mus. Om dagen må Thor hjelpe Kari med å melke kyrne. Noen dager etter setter Kavli ham til å arbeide med en greip.
Kari og Thor forelsker seg i hverandre, og det gjør Synnøve og Kavli også.
Norske anmeldelser
Aftenpostens kritiker skrev følgende i avisas utgave 24. november 1925: ''««Solskinsdalen» er et herlig stykke norsk natur ... Riktignok er der ingen grænser for, hvor lite folket i den indestængte fjeldbygd paa filmen kjender til utenverdenen. Og der er heller ingen grænser for, hvor merkelig byfolkene opfører sig paa landet. Men når man har vænnet sig til disse overdrivelser, saa morer man sig meget — takket være Danmarks utmerkede Peter Malberg. Det motbydelige, bløte eksemplaret av en ung saakaldt gentleman av idag møter man daglig i Oslo. Den norske bondepike Kari er en ypperlig utgave av den lyse blonde, blide danske kvinde.»''
Dagbladets anmelder kom med denne vurderingen i avisas utgave 25. november 1925: ''«Solskinsdalen» heter en helt igjennom sympatisk film som går på Rosenborg teater. Sympatisk, men heller ikke mer. De norske bønder i stykket er ikke fra Norge, de opfører sig aldeles merkelig, ler fremmedfolk op i ansiktet og vet ikke hvad et telegram er. De to unge bymennesker som skal bli «ordentlige mennesker» på fjellgården er også svært utrolige, men når man allikevel liker filmen, kommer det av naturen, menneskene og dyrene er så morsomt fotografert. Det danske ensemble i vår norske natur har laget «noget» ut av det, at det er uekte gjør ikke så meget fordi det morer.»''
Eurasian Development Bank
Eurasian Development Bank (EDB) er en internasjonal bankinstitusjon etablert i 2006 av Russland og Kasakhstan. Senere har Armenia, Tadsjikistan, Hviterussland og Kirgisistan sluttet seg til. Hovedkontoret ligger i Almaty.
Banken har status som permanent observatør i FNs hovedforsamling.
Goliathus cacicus
Utseende
En meget stor (lengde 50-100 millimeter) og kraftig bille. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede, hos hunnen med to skarpe pigger på yttersiden. På mellom- og bakbeina har leggene en tett hårkam på innersiden. Hodet og pronotum har okergul grunnfarge, sistnevnte med to par svarte lengdestriper, slik skiller den seg fra de andre Goliathus-artene der grunnfargen er hvit. Scutellum er langt, smalt og hvitt. Dekkvingene er hvite med en svart skulderflekk.
Levevis
De voksne billene kan finnes på sevje som flyter ut fra sår på visse trær, og kommer også til gjærende frukt. Tross sin store kropp flyr de godt. Larvene lever i jorden, og i motsetning til mange andre Cetoniinae trenger de proteinrik kost, fordi de vokser svært raskt. I fangenskap kan de fores med hunde- eller kattemat, hva de eter ute i naturen vet man ikke med sikkerhet. Under optimale forhold kan larven voksen til en lengde av 13 centimeter og en vekt over 100 gram på fire måneder, som tilsvarer varigheten av regntiden. Larven graver så ut et puppekammer et stykke nede i jorda, forvandler seg til en puppe og tilbringer mesteparten av tørketiden i dette stadiet. Etter noen måneder klekker den voksne billen nede i puppekammeret, men den kommer ikke opp før regnet kommer. I fangenskap kan de voksne billene lever over ett år, men levetiden er trolig mye kortere i vill tilstand. De voksne billene bruker mesteparten av tiden på å få formert seg, hannene kjemper ved hjelp av det gaffeldelte fremspringet på hodet, som de forsøker i vippe hverandre opp med.
Utbredelse
Arten lever i tropiske områder av Vest-Afrika.
Simon Jocher
Simon Jocher (født 25. mai 1996) er en tysk alpinist.
Han representerte Tyskland i vinter-OL 2022 i Beijing, hvor han ble nummer 13 i Super-G.
Rundeholmen
Rundeholmen ligger i Opsangervatnet ved tettstedet Husnes i Kvinnherad kommune. Tilhører Bogsnes gård.
Holmen har fått tilnavnet Jonas Lie-holmen og Ja-holmen, da det var her forfatteren Jonas Lie fridde til sin kusine Thomasine Henriette Lie 1. mai 1853. Holmen er også omtalt som Trylleøen.
Holmen ble erklært som naturreservat 1. juni 1934, og plante- og dyrelivet ble fredet.
Negrea
Negrea er en slekt av billene i delgruppen (underfamilien) Lebiinae i familiegruppen løpebiller.
Utbredelse
Slekten er utbredt i Mellom- og Sør-Amerika, fra Mexico i nord i alle fall sør til Peru.
Svømming under VM i svømmesport 2023 – 200 meter ryggsvømming kvinner
200 meter ryggsvømming kvinner var en svømmeøvelse som ble arrangert under VM i svømmesport 2023 i Fukuoka i Japan 28. og 29. juli 2023.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 28. juli klokken 10:52.
Semifinale
Semifinalene startet 28. juli klokken 20:20.
Finale
Finalen fant sted 29. juli klokken 20:57.
Veronika Mosina
Veronika Aleksejevna Mosina (russisk: Вероника Алексеевна Мосина; født 17. oktober 1990, St. Petersburg) er en russisk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Ji Zebiao
Ji Zebiao (født 3. august 1964) er en liechtensteinsk tidligere friidrettsutøver som spesialiserte seg i stavsprang.
Ala al-Dawla
Bakgrunn: Mongolriket og Timuridriket
Tidlig på 1200-tallet etablerte den mongolske erobreren Djengis Khan det enorme Mongolriket som etter hans død ble delt i flere riker og mistet sin innflytelse utover på 1300-tallet. I 1369 fullførte den tyrkisk-mongolske erobreren Timur Lenk en ny samling av det sentralasiatiske riket og grunnla timuriddynastiet. Ved Timurs død i 1405 ble riket igjen svekket av arvefølgestrid, men ble til en viss grad holdt sammen under Timurs sønn Shah Rukh som i løpet av noen år eliminerte konkurrentene til tronen og beholdt makten til sin død i 1447.
Hans tidlige liv
Ala al-Dawla var født i Herat (i dagens Afghanistan i juni eller juli 1417 som eldste sønn av Bayungshur Mirza og den eneste sønnen med en fribåren kvinne. Bayungshur var sønn av Shah Rukh. Ala al-Dawlas mor var Jan Malik Agha, datter av timurid-offiseren Amir Chulpan Qauchin. Hun hadde tidligere vært gift med Bayungshurs fetter Iskandar Mirza (sønn av Shah Rukhs bror Umar Shaik Mirza I)
I motsetning til sine brødre ble Ala al-Dawla oppfostret ved herskerens hoff under oppsyn av deres mektige bestemor Goharshad Begum sammen med sin fetter Abd al-Latif. De to guttene var de førstefødte av Shah Rukh og Goharshads to eldste sønner, og de ble favorisert som mulige etterfølgere på herskertronen. Ala al-Dawla pekte seg ut som favoritt hos herskerne.
Ala al-Dawlas far Bayungshur døde allerede i 1433, og den nå seksten år gamle sønnen overtok posisjonen som amir-e diwan (leder av riksrådet/regjeringssjef) og guvernør i Tabaristan, en provins ved sørkysten av Kaspihavet som var av stor strategisk betydning i forsvaret mot usbekerne. Prinsens fokus var imidlertid mer rettet mot hoffet enn de lokale forpliktelsene. I 1434 deltok han i Shah Rukhs felttog mot Kara Koyunlu i Aserbajdjan. Da Shah Rukh ble alvorlig syk i 1444 begynte Goharshad å forberede Ala al-Dawlas tronbestigelse ved å be den mektige emir Firuzshah støtte ham. Dette provoserte de andre prinsene, og da Shah Rukh ble frisk igjen irettesatte han Firuzshah på en måte som gjorde emiren syk, og han døde kort tid etter.
Maktkampen etter Shah Rukhs død
Shah Rukh døde av sykdom i mars 1447, kort tid etter at han hadde slått ned et opprør fra en annen sønnesønn, Sultan Muhammad bin Baysunghur. Goharshad, som var tilstede da han døde, sendte raskt et bud til Ala al-Dawla som var i Herat og informerte ham om dødsfallet. Da Goharshad og Abd al-Latif eskorterte liket til Herat overtok Abd al-Latif kommandoen og tok enken og liket som gisler. Det er usikkert hva som var grunnen til dette, men det antas at han ville komme Ala al-Dawla i forkjøpet med å kreve tronen etter Shah Rukh. Alternativt kan det ha vært avtalt spill mellom Abd al-Latif og hans far Ulugh Beg som på dette tidspunkt var Shah Rukhs eneste gjenlevende sønn. Ala al-Dawla utropte imidlertid seg selv til sultan og betalte troppene for lojalitet med farfarens penger. Hans soldater gjennomførte så et angrep på Abd al-Latif og fikk satt Goharshad fri og fraktet Shah Rukhs levninger til Herat hvor han ble begravet i Goharshad-mausoleet i Mosalla-komplekset. Shah Rukhs levninger ble senere flyttet til Gur-e Amir-mausoleet i Samarkand av hans sønn Ulugh Beg.
De følgende månedene ble en rekke av provinsene i Timuridriket styrt av forskjellige prinser Blant provinslederne var Ala al-Dawla kommet i en særs gunstig posisjon fordi han styrte den rike Khorasan-provinsen med byen Herat som provinshovedstad. Han hadde også støtte fra det velhavende aristokratiet rundt Shah Rukh og fra den innflytelsesrike enken Goharshad.
Perioden med oppsplitting sluttet i mai 1447 da Ala al-Dawlas onkel Ulugh Beg som styrte Transoxiana fra Samarkand tok Abu Bakr, sønn av Muhammad Juki til fange og inntok Balkh med sine tropper. Ala al-Dawla hadde en utfordring med sin bror Abul-Qasim Babur Mirza som raidet området utenfor Herat med sine tropper, og han inngikk en fredsavtale med Ulugh Beg som tillot Ulugh å beholde store deler av Abu Bakrs tidligere territorium. Ala al-Dawla marsjerte nå mot sin bror, men emirene hos begge brødrene overtalte dem til å inngå fredsavtale og akseptere Ulugh Begs overhøyhet i Timuridriket. Ala al-Dawla og Abul-Qasim ble enige om en grense mellom deres territorier og de dro seg tilbake til sine respektive hovedkvarter.
Vinteren 1447-1448 oppsto det uenighet mellom Ala al-Dawla og Abd al-Latif som nå var Ulugh Begs guvernør i Balkh-provinsen. Ala al-Dawla invaderte Balkh og plyndret området, men Ulugh Beg brukte dette som påskudd til å angripe Herat våren 1448 sammen med Abd al-Latif. Armeene møttes til et slag ved Tarnab hvor Ala al-Dawla ble slått. Han måtte flykte til sin bror Abul-Qasim i Asterabad. Ulugh Beg okkuperte Mashhad mens Abd al-Latif inntok Herat. Etter dette tapet mistet Ala al-Dawla mye støtte blant sine tilhengere og han klarte aldri å gjenvinne sin posisjon. Til å med hans bestemor Goharshad synes å ha sviktet ham, og hun dro i stedet til hans bror Sultan Muhammad i Isfahan sammen med mange av sine slektninger, høyerestående offiserer og militære tropper.
Konflikt mellom brødrene
I 1451 hadde Ala al-Dawla skaffet seg støtte fra den mongolsk-usbekiske Arlat-stammen som han også hadde ekteskapsforbindelse med. Mens Sultan Muhammad var beskjeftiget med å krige mot broren Abul-Qasim tok Ali al-Dawla kontroll over Herat med lokal støtte i byen. Sultan Muhammad innså at han manglet støtte for å kunne gjenerobre byen og konsentrerte seg om å konsolidere makten i resten av territoriet sitt. Abul-Qasim derimot, beleiret Herat og klarte å innta byen, mens Ali al-Dawla flyktet til Balkh.
Hans siste år
I årene som fulgte ble Abdullah Mirza henrettet av Abu Sa'id Mirza, en sønnesønn av Shah Rukhs eldre bror Miran Shah, mens Sultan Muhammad ble drept av Abul-Qasim Babur. Abul-Qasim døde selv i 1457, og hans elleveårige sønn Mirza Shah Mahmud ble fordrevet fra Herat av Ala al-Dawlas sønn Ibrahim Mirza etter å ha styrt i bare seks uker. Da den etter hvert mektige Abu Sa’id beveget seg mot Herat i juli samme år flyktet Ibrahim. Abu Sa’id klarte likevel ikke å innta Herat. Samtidig kom også Kara Koyunlu-styrkene under ledelse av Jahan Shah østover og tvang Ibrahim tilbake til Herat. Hit kom nå også Ala al-Dawla med sine styrker, men de hadde ingen mulighet til å forsvare byen mot Jahan Shah. Herat falt til Kara Koyunlu i juni 1458 og Ala al-Dawla og Ibrahim måtte igjen flykte.
Våren 1459 allierte Ala al-Dawla og Ibrahim seg med Sultan Sanjar, en sønnesønn av Shah Rukhs eldste bror Umar Shaikh Mirza I, mot Abu Sa’id. De to armeene møttes ved Sarakhs, og Abu Sa’id gikk seirende ut. Sultan Sanjar ble tatt til fange og henrettet, mens Ala al-Dawla og hans sønn slapp unna. Ibrahim Mirza døde bare noen måneder senere. Ala al-Dawla selv døde i 1460 i eksil i Rostamdar i Mazandaran-provinsen på sørkysten av Kaspihavet. Han ble gravlagt i Goharshad-mausoleet i Mozalla-komplekset i Herat.
Familie
Ala al-Dawla hadde to koner:
Han hadde fire barn:
Serum Institute of India
Serum Instute of India Pvt. Ltd. er et indisk bioteknologisk selskap som fremfor alt produserer vaksiner.
Serum Institute of India ble grunnlagt i 1966 av Cyrus Poonawalla. Det begynte med produksjon av vaksine mot stivkrampe. I 1998 eksporterte selskapet vaksiner til 100 land. Det er i dag verdens største vaksineprodusent regnet etter volum. Det ligger i Pune i delstaten Maharashtra og inngår i Poonawalla Group.
Koronavaksiner
Serum Institute of India avtalte i juni 2020 med AstraZeneca å produsere en milliard doser av den av Jenner Institute ved University of Oxford utviklede potensielle vaksine ChAdOx1 mot Covid-19 (i juli 2020 under fase III-klinikk studier).
Det har også avtalt med Novavax å utvikle og kommersialisere Novavax' NVX-CoV2373 COVID‑19-vaksinekandidat i India og andre lav-- og mellominnkomstland.
Edgardo Rivera
Edgardo Rivera Meléndez (født 8. mai 1953) er en puertoricansk tidligere friidrettsutøver som spesialiserte seg i stavsprang.
Skogelva kraftverk
Skogelva kraftverk er et vannkraftverk ved Skogvatnet i Steinkjer kommune i Trøndelag.
Det er et elvekraftverk som utnytter et fall på 70 meter i Skogelva.
Slaget ved Kapp St. Vincent
Slaget ved Kapp St. Vincent kan referere til noen av disse sjøslagene som skjedde i nærheten av Kapp St. Vincent på Portugals sørkyst, nær Gibraltarstredet:
Liste over Monacos fyrster
Under følger en liste over Monacos fyrster etter 1641:
Tverråa kraftverk
Tverråa kraftverk er et vannkraftverk i Dalbygda i Steinkjer kommune i Trøndelag.
Det er et elvekraftverk som utnytter et fall på 239 meter i Tverråa.
Installert effekt er 930 kW fra en horisontal peltonturbin. Årsproduksjon er 3 GWh.
Sveits under Paralympiske sommerleker 1984
Sveits deltok under Paralympiske sommerleker 1984 i New York / Stoke Mandeville.
Det latinamerikanske parlamentet
Det latinamerikanske parlamentet (spansk: Parlamento Latinoamericano, Parlatino) er en internasjonal organisasjon for samarbeid mellom land i Latin-Amerika og Karibia. Den ble opprettet i 1964 og har 23 medlemsland. Forsamlingen er rådgivende. Den holdt til i São Paulo i Brasil, før den i 2012 flyttet til Panama by.
Filosofiåret 1837
Filosofiåret 1837 er en oversikt over hendelser, utgivelser og personer med tilknytning til filosofi i 1837.
Det latinamerikanske parlamentet
Medlemsland
Disse landene er med i Det latinamerikanske parlamentet:
Baseball under Sentralamerikanske og karibiske leker 1950
Baseball under Sentralamerikanske og karibiske leker 1950. Baseball var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var sjette gangen som baseball var med i de sentralamerikanske og karibiske leker. Det var kun en turnering for menn.
Dailenys Alcántara
Dailenys Alcántara (født 10. august 1991) er en cubansk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Curtana
Curtana er et seremonielt sverd som brukes ved kroning av den britiske monarken. Sverdet kalles også «The Sword of Mercy», nådens sverd.
Det første sverdet med navnet Curtana skal ha tilhørt kong Edvard Bekjenneren, som levde på 1000-tallet.
Grunnane naturreservat
Grunnane naturreservat utgjøres av bukta mellom Bokerøya og Krokåsen i Drammen kommune i Viken fylke, tidligere i Svelvik kommune i Vestfold. Hoveddelen består av gruntvannsområder, og ei mindre strandsone mellom sjøen og fylkesvei 319. Dette er ett av de mest uberørte gruntvannsområdene på Østlandet. Her møtes saltvann fra Oslofjorden med ferskvann fra Drammensfjorden, og det dannes store mudderflater som blottlegges ved lavvann.
Reservatet er en viktig overvintringslokalitet for store fugler som svaner, gjess, gråhegre og skarver. Det er også viktig rasteplass for mange trekkfugler, men området har liten betydning som hekkeplass. Det er derfor ikke generelt ferdselsforbud i reservatet i hekketida, men forbud mot «unødige forstyrrelser». Reservatet grenser imidlertid mot til Saltskjær biotopvernområde i øst, hvor ferdselsforbud gjelder fra 15. april til 15. juli.
Det er fastsatt en forvaltningsplan for reservatet med hjemmel i verneforskrifta. I forvaltningsplanen står det blant annet: ''«Hogst av busker og trær, samt husdyrbeiting er nødvendige tiltak for å gjenopprette naturtilstanden som la grunnlaget for fuglelivet som førte fram til vernevedtaket. Beiting skal fjerne takrør og gi rom for flere mer konkurransesvake plantearter. Dette vil igjen tiltrekke seg et rikere insektliv, som så gir grunnlag for flere fuglearter».''
Kombinert under Vinter-OL for ungdom 2020 – Normalbakke gutter
Normalbakke gutter i kombinert under Vinter-OL for ungdom 2020 ble avholdt den 18. januar 2020. 29 utøvere fra 16 ulike nasjoner deltok, og øvelsen bestod av et hopprenn i Les Tuffes i Frankrike og 6 km langrenn i Vallée de Joux i Jurafjellene.
Stefan Rettenegger fra Østerrike vant øvelsen foran Perttu Reponen fra Finland og Sebastian Østvold fra Norge.
Grimseidvassdraget
Grimseidvassdraget er et vassdrag som går gjennom Sandsli-området. Skranevatnet, Birkelandsvatnet, Håvardstunvatnet og Grimseidvatnet ligger i nedbørsfeltet. Strekningen fra Grimseidvatnet og ned til utløpet i Grimseidpollen er en viktig gytebekk for sjøørret.
Keith Stock
Keith Stock (født 18. mars 1957) er en britisk tidligere friidrettsutøver som spesialiserte seg i stavsprang.
Han representerte landet sitt under Sommer-OL 1984 i Los Angeles, der han ble utslått i kvalifiseringen i stavsprang.
Sandsøybruene
Sandsøybruene er fire bruer med fyllinger som forbinder øyene Grytøy og Sandsøya i Harstad kommune. Bruene sammen med Kvernsundtunnelen utgjør Bjarkøyforbindelsen på fylkesvei 8670 og fylkesvei 7800.
Tjeldevikbrua 44 meter, Dynabrua 66 meter og Hjellnesbrua også 66 meter er mindre bruer bygget som stålbjelkebruer. Sandsøysundbrua, 305 meter er bygget som stålkassebru. Til det kommer 900 meter sjøfylling. Bruene og tunnelen erstattet ferjesambandet Grytøy–Bjarkøy–Sandsøy.
Iris (film)
Iris er en britisk-amerikansk biografisk dramafilm fra 2001 om den britiske forfatteren Iris Murdoch. Filmen tar for seg forholdet hennes med forfatteren John Dayley, fra begynnelsen i 1950-årene, til kampen mot Alzheimers sykdom som rammet Iris 40 år senere, og fram til hennes død i 1999. Kate Winslet og Hugh Bonneville spiller paret som ung, mens Judi Dench og Jim Broadbent spiller paret som gammelt. Handlingen er bygget på memoarene til Bayley.
John Morrisette
Brian John Morrissette (født 10. oktober 1956) er en tidligere friidrettsutøver fra De amerikanske Jomfruøyer som spesialiserte seg i stavsprang.
Piacenza (geologi)
Piacenza er geologisk alder i epoken pliocen, perioden neogen og æraen kenozoikum, og omfatter tiden fra 3,60 til 2,58 millioner år siden. Piacenza kommer etter zancle og etterfølges av gela, en del av epoken pleistocen og perioden kvartær.
Sprint-NM på skøyter 1995
Sprint-NM på skøyter 1995 ble avholdt 4. og 5. februar 1995 på Kanebogen stadion på Kanebogen i Harstad. Teknisk arrangør var Harstad Skøyteklubb.
Laurentius Schrijnen
Laurentius Schrijnen (født 30. juli 1861 i Venlo i Nederland; død 26. mars 1932 i Roermond i Nederland) var katolsk biskop av bispedømmet Roermond.
Bakgrunn
Laurentius Schrijnen var etter sin prestevielse den 21. mars 1885 aktiv i menighetssejelesorgen i noen år, innen han var dosent og deretter fra 1897 direktøt for det bispelige kolleg i Roermond. Deretter var han fra 1909 til 1914 direktør for presteseminaret i Rolduc.
Biskop
Den 28. mars 1914 ble Laurentius Schrijnen utnevnt av pave Pius X til biskop av Roermond. Bispevielsen fant sted den 13. mai 1914.
Biskof Laurentius Schrijnen døde den 26. mars 1932 i Roermond.
Episkopalgenealogi
Hans episkopalgenealogi er:
Burchellsebra
Burchellsebra eller vanlig sebra (Equus quagga burchelli) er en underart av steppesebra (Equus quagga). Burchellsebra ble tidligere regnet som både en egen art og en selvstendig underart, men den regnes nå som synonym med vanlig sebra, som eksisterer som flere varianter. Noen regner imidlertid variantene som egne underarter.
Burchellsebra er et middels stort stripemønstret hestedyr (Equus) som trives på gresskledde stepper og savanner med variert krattskog og daglig tilgang på vann. Alle hestedyr er fluktdyr, dyr som flykter når det føler fare. Den blir omkring 110–150 cm i skulderhøyde og veier typisk cirka 175–390 kg. Hannene blir omkring 10 prosent større enn hunnene. De sørlige variantene har gjerne færre og svakere striper i buken, nedover lemmene og på bakparten enn de nordlige. De sørlige variantene har også gjerne kraftigere innslag av brune striper enn de nordlige, som gjerne er mer blasse i det brune.
Saltskjær biotopvernområde
Saltskjær biotopvernområde ligger nesten midt i Drammensfjorden sør for Svelvik. Berggrunnen er drammensgranitt, og skjæret har lite vegetasjon. Verneområdet omfatter skjæret og sjøområdet 50 meter rundt. Verneformålet er å beskytte sjøfugl, spesielt stormåker, mot forstyrrelse i hekketiden. Det er derfor ferdselsforbud i området, herunder sjøen, i tiden 15. april til 15. juli.
Hanna Demydova
Hanna Demydova (født 8. april 1987) er en ukrainsk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Isles of Scilly Skybus
Isles of Scilly Skybus er et britisk flyselskap som året rundt opererer ruteflyvning til Scillyøyene fra Land's End flyplass og Newquay flyplass i Cornwall, og sesongbaserte ruter fra Exeter. Dets hovedkontor ligger i Isles of Scilly Travel Centre i Penzance i Cornwall.
Flyselskapet eies av Isles of Scilly Steamship Company. morselskapet driver skipsruter til Isles of Scilly i sitt eget navn, og eier også Westward Airways.
Destinasjoner
Flyet basert på Land's End flyplass og Newquay Cornwall flyplass.
Flåten
Isles of Scilly Skybus' flåte inneholder følgende fly (pr januar 2017):
Rossana Di Bello
Rossana Di Bello (født 28. august 1956 i Taranto i Italia, død 10. april 2021 i Taranto) var en italiensk politiker. Hun var ordfører i Taranto fra 2000 til 2006.
Liv og virke
Rossana Di Bello kom fra en sosialistisk bakgrunn og hennes slekt stammet fra Salentohalvøya - «Italias hæl». Hun tok utdannelse i biologi ved Università degli Studi di Lecce.
I 1993 grunnla hun i Taranto den første avdelingen av Forza Italia i Puglia, og ble dens president samme år. I 1995 ble hun valgt til regionråd, og ble senere utnevnt til regionråd for turisme og kulturarv, en stilling hun hadde til 1998, da hun ble regionråd for industri, handel og håndverk.
Den 30. april 2000 ble Di Bello valgt til borgermester i Taranto med 57,5% av stemmene. Etter Adriana Poli Bortone (borgermester i Lecce i 1998) ble Rossana Di Bello den andre kvinnelige borgermesteren i Puglia, og den første kvinnelige borgmesteren i Tarantos historie. Hun ble gjenvalgt 3. april 2005 og oppnådde 57,8% av stemmene i første runde.
Den 18. februar 2006, etter å ha blitt dømt i første rettsinstans til ett år og fire måneders fengsel for misbruk av embetet og falsk forklaring i etterforskningen av overdragelsen av ledelsen av byens forbrenningsovn til selskapet Termomeccanica, trakk hun seg fra borgermesterembedet. Hun ble imidlertid deretter frikjent etter anke for alle anklager.
Senere fikk hun andre anklager mot seg, men ble frikjent da saken ble prøvet for retten.
Di Bello døde av covid-19 den 10. april 2021 i en alder av 64 år i Taranto.
Den tyske antarktisekspedisjonen 1911–13
Den tyske antarktisekspedisjonen 1911–13 var Det tyske rikets andre offisielle ekspedisjon til Antarktis. Den ble gjennomført mellom 1911 og 1913 under ledelse av Wilhelm Filchner og hadde som målsetting å gjennomføre den første kryssingen av det antarktiske kontinentet.
Etter en treningsekspedisjon til Svalbard seilte Filchner og mannskap sørover med ekspedisjonsskipet «Deutschland» 4. mai 1911. Den 18. oktober ankom de Sør-Georgia, der de oppholdt seg blant norske hvalfangere i Grytviken fram til 11. desember. Ekspedisjonen seilte deretter videre sørover og inn i Weddellhavet, der den oppdaget Luitpoldkysten, Vahselbukta og Filchner-Ronne isbrem.
Etter et mislykket forsøk på å etablere en base i Vahselbukta, forsøkte «Deutschland» å seile nordover. Hun ble imidlertid snart fastskrudd i isen, og først etter drøyt sju måneder, i oktober 1912, kom skipet seg løs uten større skader og kunne seile hjem til Tyskland via Sør-Georgia.
Dette var den første ekspedisjonen til Weddellhavet etter at James Weddell hadde vært der nesten 80 år tidligere.
Vestredalstjørna
Vestredalstjørna eller Vestredalsvatnet er en innsjø i Aurland og Hol kommuner, på grensen mellom Sogn og Fjordane og Buskerud. Innsjøen er regulert som magasin for kraftverket Aurland II.
Ayanna Alexander
Ayanna Alexander (født 20. juli 1982) er en trinidadsk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Minuphloeus
Minuphloeus er en slekt av løpebiller.
Torkil
Torkil er et færøysk og skandinavisk mannsnavn. Navnet er mest utbredt på Færøyene. Den vanligste norske formen er Torkel.
Etymologi
Torkil er en nyere form av Thorkil, som er den gammeldanske og gammelsvenske formen av Þórkæll, en norrøn kortform av Þórkætill. Navnet er sammensatt av leddene þórr, «torden», og ketill, som kan bety «gryte» eller «hjelm».
Torkild, Torkel og Torkjell er varianter av navnet. Thorkild er en variant av Torkild. Terkel er en dansk og norsk dialektform av Torkel.
Þorkell er en islandsk form av navnet og Tikkili er en grønlandsk form.
Utbredelse
Þórkæll og Þórkætill er kjent brukt i 39 nordiske runeinskripsjoner, så navnene var antakelig utbredt i vikingtiden. Þorkiæl var et vanlig navn i Norge på 1200-tallet. I nyere tid har Torkel vært den mest brukte formen i Norge, men navnet har allikevel vært nokså sjeldent.
Torkel var et svært vanlig navn i England før den normanniske invasjonen. Det var fortsatt i bruk i formen Thorkel på 1200-tallet, men døde siden ut.
Terkel er kjent brukt i Danmark fra 1400-tallet. Torkil er kjent brukt i Sverige fra 1908. Thorkild var mest brukt i Danmark i 1900- og 1910-årene. Terkel var mest brukt i Danmark i perioden ca 1940–1970. Þorkell var et svært vanlig navn på Island på midten av 1800-tallet.
Torkil og varianter av dette har navnedag i flere nordiske land:
Torkil og andre former av navnet brukes i hele Norden, men er ikke blant de vanligste navnene utenom på Færøyene.
Kjente personer med navnet
Personene i listen er ordnet kronologisk etter fødselsår.
Baseball under Sentralamerikanske og karibiske leker 1954
Baseball under Sentralamerikanske og karibiske leker 1954. Baseball var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var sjuende gangen som baseball var med i de sentralamerikanske og karibiske leker. Det var kun en turnering for menn.
Nils Eng
Nils Andreassen Eng (født 1871, død 1955) var en norsk lokalpolitiker og ordfører i tidligere Torpa kommune i Oppland.
Eng ble den første ordføreren i Torpa kommune etter at kommunen ble utskilt fra Nordre Land fra og med 1914. Han innehadde ordførervervet i tre sammenhengende perioder fra 1914 til 1922, og han var også varaordfører i perioden 1926 til 1928. Han representerte Småbrukernes og Arbeidernes liste som ordfører, senere sto han også på Radikale Folkepartis liste.
Eng var mottager av Kongens fortjenstmedalje i sølv.
Marius Storvik
Marius Storvik (født 5. desember 1977) er en norsk jurist.
Storvik ble phd i rettsvitenskap i 2017 på avhandlingen «Rettslig vern av pasienters integritet i psykisk helsevern», samme år ble han førsteamanuensis i rettsvitenskap ved UiT Norges arktiske universitet.
Marius Storvik fikk 2.-plass i Forsker Grand Prix i 2012. Marius Storvik lager podkasten Juss & Jåss sammen med Gunnar Ketil Eriksen.
Alina Pasj
Alina Ivanivna Pasj (Аліна Іванівна Паш; født 6. mai 1993) er en ukrainsk sanger, rapper og skuespiller. Hun deltok i den sjette sesongen av ukrainske X Factor. I 2022 vant hun den ukrainske sangkonkurransen Vidbir 2022 med sangen «Shadows of Forgotten Ancestors», og hun skulle ha representert Ukraina i Eurovision Song Contest 2022. På grunn av strid rundt en reise til russisk-annekterte Krim, valgte hun å trekke seg fra oppdraget.
Bakgrunn
Hun ble født i Busjtyno i Zakarpatska oblast i 1993. Som 17-åring i 2010 deltok hun i TV-programmet Karaoke na majdani, og 2015 ble hun nasjonalt kjent da hun kom på tredjeplass i den sjette sesongen av ukrainske X Factor. I 2019 ga hun ut sitt første studioalbum, Pintea: Hory, dette ga henne to nominasjoner til den ukrainske musikkpriser YUNA, og hun vant i klassen beste hiphophit. Hun mottok også M1 Music Award-nominasjoner og opptrådte på Atlas Weekend-festivalen.
I juni 2019 ga hun ut albumet Pintea: Misto, som to år etter ble etterfulgt av hennes tredje album Rozmova, som ga henne to YUNA-nominasjoner.
Eurovision Song Contest 2022
Alina Pasj deltok i Vidbir 2022, Ukrainas svar på norske Melodi Grand Prix, og der vinneren får representere Ukraina i Eurovision Song Contest. Hun deltok med låten «Shadows of Forgotten Ancestors» som vant juryavstemningen og ble nummer to i telefonavstemningen. Hun vant konkurransen sammenlagt, og skulle dermed representere landet i Eurovision Song Contest 2022 i Torino. Få dager etter seieren ble det imidlertid strid rundt et besøk hun hadde hatt på russisk-annekterte Krim i 2015. I Ukraina er det strenge regler for innreise til Krim, blant annet må ukrainere søke om innreise, og innreisen må skje via Ukraina.
Pasj leverte inn dokumentasjon på at hun hadde reist inn via Ukraina, men kringkasteren Suspilne mente dokumentasjonen var fabrikert. Til slutt valgte hun å trekke seg fra oppdraget om å representere Ukraina i Eurovision Song Contest, og kommenterte at hun «ikke ville ha denne virtuelle krigen og hatet. Den viktigste krigen nå er den ytre, den som kom til landet mitt i 2014» – med henvisning til krigen i Øst-Ukraina. I stedet fikk andreplassen Kalush Orchestra og låten «Stefania» representere Ukraina i Eurovision Song Contest 2022. Der vant de.
Hendelsen skjedde også midt under den spente krisen mellom Russland og Ukraina, der Russland hadde deployert store styrker langs grensen til Ukraina. Kort tid etter gikk også Russland til militært angrep på Ukraina.
Illugi Gunnarsson
Illugi Gunnarsson (født 26. august 1967) er en islandsk politiker og medlem av Alltinget. Han har vært utdannings-, forsknings- og kulturminister siden 23. mai 2013.
Patrícia Mamona
Patrícia Mamona (født 21. november 1988) er en portugisisk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble utslått i kvalifiseringen i tresteg.
Lord Strathcona’s Horse (Royal Canadians)
Lord Strathcona’s Horse (Royal Canadians) er et panser­regiment i Canadas hær, opprettet 1. juli 1901 som et av de siste regimenter i det britiske imperiet som ble dannet av en privatperson – Donald Alexander Smith, 1ste baron Strathcona og Mount Royal.
Under boerkrigen rekrutterte og utstyrte lord Strathcona regimentet for egen regning til tjeneste i Syd-Afrika. Mange dyktige ryttere (cowboys og medlemmer av North West Mounted Police) vervet seg, hvilket muliggjorde en kort opplæringsperiode og rask utsendelse til Afrika. De 537 soldatene og offiserene, samt 599 hestene, til det nye regimentet seilte fra Halifax 18. mars 1900 og ankom Cape Town 10. april.
Regimentet består av en regimentsstab og tre linje­eskadroner: to tunge panser­eskadroner (A og B), og en lett kavaleri­eskadron, foruten en stabseskadron som leverer tren og intendantur. I september 2006 ble Eskadron B deployert med Leopard C2 som den første NATO-deployeringen av stridsvogner til Afghanistan.
Nina Ananiashvili
Nina (Nino) Ananiashvili (født 28. mars 1963 i Tbilisi) er en georgisk ballerina og leder av Georgias nasjonalballett ved Tbilisi opera- og balletteater.
Som små barn
Som små barn (originaltittel Little Children) er en amerikansk dramafilm fra 2006, regissert av Todd Field. Filmen er basert på boken med samme navn av Tom Perrotta, som sammen med Field også skrev manuset. Kate Winslet, Patrick Wilson, Jennifer Connelly, Jackie Earle Haley, Noah Emmerich, Gregg Edelman, Phyllis Somerville og Will Lyman spiller de viktigste rollene. Filmens lydspor ble komponert av Thomas Newman. Filmen handler om småbarnsmoren Sarah Pierce (Winslet). Da forholdet til ektemannen hennes kjølner, begynner hun å kjede seg, og sammen med den gifte hjemmepappaen Brad (Wilson) innleder de en affære.
Filmen hadde premiere under den 44. filmfestivalen i New York. Som små barn ble nominert til tre Oscar-priser under den 79. Oscar-utdelingen: Oscar for beste mannlige birolle for Haley, Oscar for beste kvinnelige hovedrolle for Winslet og Oscar for beste filmatisering for Field og Perrotta. Den fikk også god kritikk blant anmeldere; dette gjenspeiles i 80 % på Rotten Tomatoes.
Handlingsreferat
Sarah Pierce er en ensom hjemmeværende mor, bosatt i en liten forstad til Boston. Tidligere studerte hun til en doktorgrad, men hun avbrøt dette når hun skulle gifte seg med Richard - og oppdra deres 3 år gamle datter, Lucy. Ekteskapet hennes faller fra hverandre når hun oppdager at Richard er avhengig av pornografi på Internett. Sarah møter Brad Adamson, en juss-student som har en 4 år gamle sønn, Aaron. Brad er gift med Kathy, og selv om ekteskapet deres er kjærlig, så mangler det intimitet.
Brads venn, Larry Hedges, er en tidligere politibetjent som ble tvunget til å slutte i politiet når han ved et uhell skjøt en tenåring. Nå har han ekteskapsproblemer, og bruker mye av tiden sin på å trakassere Ronnie. Ronnie bor sammen med hans mor May, som tror at å møte en kvinne i hans egen alder vil kurere ham for hans pedofili. Ronnie vet at dette er nytteløst, men godtar å gå på et stevnemøte arrangert for ham med en kvinne som heter Sheila. Ronnie forteller om sin kriminelle historie, og Sheila forteller til gjengjeld at hun har hatt en serie nervøse sammenbrudd.
Super Mario Odyssey
Super Mario Odyssey er et 3D-plattformspill utviklet av Nintendo EAD Tokyo for spillkonsollen Nintendo Switch. Spillet foregår i ulikt tematiserte åpne verdener som Mario kan utforske, på lik linje som i Super Mario 64 for Nintendo 64 og Super Mario Sunshine for Nintendo GameCube.
Every Day I Have to Cry
Every Day I Have to Cry er en sang skrevet av Arthur Alexander som ble spilt inn og gitt ut på singel med Steve Alaimo i 1962. Sangen ble også gitt ut på albumet Every Day I Have to Cry i 1963.
Super Mario Odyssey
Nytt i spillet er at Mario kan kaste hatten sin som en bumerang og bruke den som springbrett til å nå nye områder, den kan også ta over andre dyr om Mario kaster hatten på dem. Super Mario Odyssey ble lansert 27. oktober i 2017.
Every Day I Have to Cry
Ike & Tina Turner spilte inn sangen og ga den ut på albumet River Deep – Mountain High i 1966.
Super Mario Odyssey
Gameplay
Gjennom hele spillet kan Mario plukke opp mynter som er unike for hvert rike, for å bruke på ting som nye hatter eller antrekk, hvorav noen kreves for å oppnå visse mål. Spillet bruker et helse-system som ligner på Super Mario Galaxy-spillene. Mario har ubegrenset liv, og den eneste straffen for å dø er å betale opptil 10 mynter. Spilleren kan også samle gjenstander kjent som 'Life-Up Hearts' som gir tre ekstra poeng. Spillet har også samarbeidsspill, hvor en annen spiller kan få kontroll over Cappy og kan angripe fiender uavhengig av Mario.
Spillet krever at spilleren samler inn et minimum antall "Power Moons" fra hvert kongerike, for å komme videre til det neste kongeriket. Å samle inn nok "Power Moons" gjør det mulig å kjøpe ekstra antrekk, eller låse opp to ekstra bonus-områder. Ett av disse områdene heter Dark Side, som krever 250 Power Moons før man kan komme inn til området. Det andre bonus-området er et nivå kalt Darker Side som kombinerer forskjellige elementer i spillet, og krever 500 Power Moons før området åpnes. I tillegg finnes det også et nivå basert på Peach's Castle fra Super Mario 64.
Handling
Bowser og "The Broodals" en familie av antropomorfe kaniner som arbeider som bryllupsplanleggere. De kidnapper Prinsesse Peach fra "Mushroom Kingdom" og tar henne om bord på Bowsers luftskip, med den hensikt at prinsessen skal gifte seg med Bowser under tvang. Mario forsøker å redde prinsessen, men faller ned i Cap Cap Kingdom. Mario reiser til det nærliggende Cascade Kingdom, og gjenoppretter et luftskip kalt Odyssey, og begynner å forfølge Bowser.
Mario må utforske de forskjellige kongedømmene i spillet for å samle Power Moons som drivstoff for Odyssey. Han må også slåss mot Broodals, som stjeler gjenstander, inkludert en kjole, en bryllupskake og en bukett fra hvert kongerike for å planlegge Bowsers bryllup. Til slutt innhenter han Bowser i hans eget kongerike, og forsøker å beseire Broodals i deres Mecha-Broodal rike for godt. Imidlertid reiser Bowser snart videre til bryllupet, som skal finne sted på månen. Mario må derfor fly med Odyssey til Månens overflate, for å konfrontere Bowser inne i en katedral.
Jakub Kindl
Jakub Kindl (født 10. februar 1987) er en tsjekkisk profesjonell ishockeyspiller som per 2023 spiller for Storhamar Hockey. Han har tidligere spilt i National Hockey League (NHL) med Detroit Red Wings og Florida Panthers.
Sigvat
Sigvat er et sjeldent norsk mannsnavn med norrøn opprinnelse.
Etymologi
Sigvat har opprinnelse i norrøne Sighvatr, som er dannet av sigr, «seier», og hvatr, «aktiv, livlig, energisk, mandig». Sevat er en dialektform av Sigvat.
Utbredelse
Sighvatr er kjent brukt i tolv forskjellige runeinnskrifter fra vikingtiden, så navnet var kjent, men var antakelig ikke blant de mest utbredte navnene i Norden på den tiden. Sigvat var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. Navnet har siden vært mindre brukt.
Navnet er i dag mest utbredt på Island, i formen Sighvatur, men er ikke blant de vanligste navnene der heller.
Arnstein Arnebergs vei
Arnstein Arnebergs vei kan vise til blant annet:
Sigvat
Kjente personer med navnet
Personene i listen er ordnet kronologisk etter fødselsår.
Brugata holdeplass
Brugata var en trikkeholdeplass i Oslo sentrum, nedlagt 2. september 2019 i forbindelse med oppgraderingen av Storgata. Den var den nest største trikke/buss-holdeplassen i Oslo, med ca 23 000 reisende på en hverdag, og det klart største kollektivpunktet som ikke tilbød tjenester av t-bane eller jernbane.
Charidia
Charidia er en slekt av sommerfugler som tilhører familien smygere (Hesperiidae).
Brugata holdeplass
Mens Storgata ble bygget om i årene 2019 - 2021 gikk trikken på en midlertidig linje i Christian Kroghs gate og Stenersgata, der holdeplassen Lilletorget erstattet Brugata holdeplass.
Charidia
Utseende
Ganske små (vingespenn ca. 25-30 millimeter), spinkle, mørke smygere. Vingene har en oljeaktig glans, et oppbrutt, lyst tverrbånd i forvingen og et lyst tverrbånd langs bakvingens ytterkant som noen ganger er bredere og dekker det meste av vingen.
Brugata holdeplass
Da Storgata sto ferdig med nye trikkeskinner i 2021, ble det åpnet en ny holdeplass lenger sydvest i Storgata.
Charidia
Utbredelse
Artene lever i Sør-Amerika.
Blackstonia perfoliata
Blackstonia perfoliata er en ettårig urt i søterotfamilien.
Charidia
Systematisk inndeling
Inndelingen følger Brower & Warren (2007).
Blackstonia perfoliata
Den har en opprett vekst og er grågrønn og lav til middels høy. Bladene er ovale til trekantede, og de øverste bladene er sammenvokst om stengelen. Blomstene er gule og 8–15 mm brede med 6–8 kronfliker. De er samlet i endestilte kvaster med lange greiner.